kardosdrur/scandi-wiki huggingface dataset:
Flintholm Station

Flintholm Station er en S-togs- og metrostation på Frederiksberg.

Stationen ligger på Ringbanen, Frederikssundbanen og metrostrækningen til Vanløse og er den anden station med det navn. Stationen blev indviet 24. januar 2004 og er Danmarks 15. mest benyttede, og den 6. mest benyttede metrostation.

Perronerne for Ringbanen ligger i terrænniveau, mens perronerne for Frederikssundbanen og metroen ligger på tværgående broer. Det hele er samlet under et 5.000 m² stort glastag, der hænger i 22 meters højde.

Stationen er tegnet af KHR Architecture og har modtaget flere priser: Den danske stålpris fra Dansk Stålinstitut, diplom fra The Brunel Awards, en skønhedspris fra Foreningen til Hovedstadens Forskønnelse og en stålpris fra European Steel Design Awards.

Den første Flintholm Station 
Den første Flintholm Station var en forgrenings- og godsstation på Frederikssundbanen og på Godsringbanen. Fra 1896 lå et sidespor til Frederiksberg Gasværk på stedet. Stationen blev åbnet, da banen til Vigerslev Station blev taget i brug i 23. oktober 1929 for tog til Vestbanen og 15. maj 1930 blev resten af stationen taget i brug sammen med resten af Godsringbanen.

Den nordlige forgrening, som i køreplanerne blev angivet som Grøndal Station indtil 1979, lå imellem de nuværende Flintholm og Grøndal Station. Forbindelsen til Vanløse Station kom ved S-togets åbning. Den sydlige forgrening kaldes Damhus indtil 1979, hvor en ny linjeblok til Vigerslev Station blev taget i brug og de sidste armsignaler på stationen blev ændret til dagslyssignler og hele stationen blev fra det tidspunkt betegnet som Flintholm. Fra Damhus blev påbegyndt en forbindelse til Vanløse Station. Her blev der opført en bro over Grøndal Parkvej, som aldrig blev taget i brug og den blev nedrevet igen omkring 1950.

Efter Frederiksberg Station blev nedlagt som godsstation, blev den dobbeltsporede forbindelse fra Frederiksberg til Godsringbanen mod nord nedlagt i 1996 og den sydlige enkeltsporede forbindelse blev lukket i 1998 og stationen blev fri bane imellem Solbjerg Station og Vanløse. Efter en periode, hvor S-tog kørte forbi den betjente kommandopost, der lå hvor sporene fra nord, syd og vest mødes mod Frederiksberg, blev den nordlige forgrening lagt under Vanløse station i den 1. november 1999. Forbindelsen til Vanløse fra ringbanen blev lukket i 2001, da den nuværende Flintholm Station skulle anlægges.

Busterminal 
Busterminalen består af fire stoppesteder:
  mod Skovlunde st.
  mod Refshaleøen
  mod Glostrup st.;  mod Brønshøj Torv;  mod Bellahøj, Borups Allé;  mod Hellerup st.
  mod Valbyparken;  mod Rådhuspladsen;  mod Skuespilhuset;  mod Rødovre st.

Galleri

Antal rejsende 
Ifølge Østtællingen 2008 var udviklingen i antallet af dagligt afrejsende:

Ifølge Ørestadsselskabet var udviklingen i antallet af dagligt afrejsende:

Noter

Eksterne kilder/henvisninger 
 Flintholm Station  på dsb.dk
 Flintholm Station på www.m.dk 
 Movia terminalkort 
 John Poulsen, Byens Baner, 

S-togs-stationer
Stationer på Københavns Metro Linje M1
Stationer på Københavns Metro Linje M2
Stationer på Frederiksberg
Vanløse
Hussein Kemal

Hussein Kemal Pasha (21. november 1853 – 9. oktober 1917) var sultan af Egypten 1914 – 1917.

Hussein Kemal Pasha blev som 14-årig sendt til Napoleon 3. af Frankrigs hof i Paris. I 1869 blev han kammerherre hos dronning Eugénie ved Suezkanalen, og han vendte hjem til Egypten i 1870 for bl.a. at blive arbejdsminister. Han tog dernæst til Italien med sin far, som abdicerede i 1878. Han vendte tilbage i 1882, hvor han viste sig meget venligsindet overfor det engelske styre i landet.

Han grundlagde Det egyptiske Landbrugsselskab i 1898, men vendte tilbage til det politiske liv i 1909, hvor han blev præsident for det lovgivende forsamling i et år.

I 1914 udnævntes han til sultan og støttede de engelske militærautoriteter. Hans broder, Ahmed Fuad, efterfulgte ham ved hans død i 1917.

Sultaner af Egypten
Windhoek

Windhoek er hovedstad i det sydvestafrikanske land Namibia. Byen ligger på Khomas Highland-plateauet ca. 1.700 meter over havoverfladen. Byen har  indbyggere.

Historie 

Oprindeligt var Windhoek base for en namaquahøvding, som besejrede Herero-folket i 1800-tallet. Tyskland besatte området i 1885 og i 1892 blev byen hovedstad i Tysk Sydvestafrika. Under første verdenskrig blev byen besat af Sydafrika.

Økonomi 
Byen er blandt andet et handelscentrum for fåreskind.

Klima 
Windhoek ligger i et område med forholdsvist køligt klima. Den gennemsnitlige årlige temperatur er 19.47 °C , hvilket dog er relativt højt, når man tager byens høje placering over havets overflade i betragtning. Den høje temperatur skyldes primært der blæser en varm vind ned nordfra og bjergene syd for byen, som giver læ for de kolde vinde fra syd.

I vintermånederne (juni, juli og august) kommer der meget sjældent regn. Minimumtemperaturen ligger mellem 5 °C og 18 °C . Nætterne er for det meste kølige og temperaturen kommer sjældent under frysepunktet. Sne kan forekomme, men er yderst sjældent. Om dagen ligger maksimumtemperaturen på mellem 20 °C i juli tit 31 °C i januar.

Det årlige gennemsnitlig nedbør ligger på omkring 350 mm, hvilket er for lidt til at planter og afgrøder kan overleve uden brug af kunstvanding. Der forekommer ofte tørke. Klimaet skifter hvert tiende år mellem en tør periode og en våd periode.

Transport

Tog 
Fra Windhoek kan man rejse med tog til følgende byer:
 Okahandja (nord)
 Rehoboth (syd)
 Gobabis (øst)

Vejnet 
Kaiserstraße (i dag: Independence Avenue) blev byens første asfalterede vej i 1928. Ti år senere kom den næste asfalterede vej – Gobabis Road (i dag: Sam Nujoma Drive). I dag er ca. 5.000 km ud landets 40.000 km veje asfalteret. Byen er forbundet med Sydafrika via Trans-Kalahari-hovedvejen.

Windhoek har tre hovedindfaldsveje fra Rehoboth, Gobabis, og Okahandja.

Lufthavne 
Windhoek har to lufthavne. Tættest på byen ligger Eros Airport 7 km syd for byen. Byens hovedlufthavn er Windhoek Hosea Kutako International Airport 42 km øst for byen. Flere internationale luftfartsselskaber flyver til lufthavnen.

Referencer

Eksterne henvisninger
Horne Kirke (Hjørring Kommune)

Horne Kirke er en landsbykirke fra 1100-tallet med kor, kirkeskib (med plads til 150 kirkegængere) og tårn. Med sit spartanske interiør virker kirken ren og indbyder til stilhed og bøn. Den ligger i Horne Sogn (Vennebjerg Herred, Hjørring Amt).

Interiør 
Altertavlen er en kopi af Carl Blochs billede af Kristus og englen i Getsemane Have. Under billedet supplerer teksten "Ske din Villie" billedets budskab. Selve alteret menes at være fra senmiddelalderen.

Prædikestolen er fra 1589 og bærer foruden initialerne for den første præst efter reformationen også et fyndord, som man regner med er Martin Luthers. "Den gode prædikant skal gøre tre ting. Stige op på prædikestolen, sige noget, og stige ned af stolen igen". Her skulle altså ikke bare ævles løs, men man skal have sit budskab for øje. Uheldigvis er det kun menigheden og ikke den prædikende præst, der kan se teksten.

Skibsmodel af Hans Christian opkaldt efter Hans Christian Kiel fra Horne Sogn, som omkom ved skoleskibet Københavns forlis i 1928. Faderen, kaptajn N. Kiel, byggede denne skibsmodel og skænkede den til kirken.

Epitafium opsat i 1765 over sognepræsten Hans Christian Mølmarch og ægtefælle. En kuriositet er det, at da hun døde, glemte man at skrive hendes nøjagtige dødsdato.

Kirkegården 

Den velholdte kirkegård byder på to seværdigheder:

Bronzealdergrav vest for tårnet. Graven er fra ældre bronzealder og overliggeren bærer soltegn. Den blev fundet, da man byggede det nuværende tårn i 1960.

Margrethe Gaardbos grav i kirkegårdens syd-østlige hjørne. Hendes mand druknede 1878 ud for det nuværende Hirtshals. På trods af at havnen havde en vis størrelse, var der ingen redningsstation, og ingen redning var mulig. Margrethe Gaardbo henvendte sig efter en forgæves underskriftsindsamling til Dronning Louise for at sætte hende ind i situationen. Gaardbo fik hurtigt svar fra indenrigsministeren om, at en redningsstation ville komme på finansloven.

Eksterne kilder og henvisninger 
 Horne Kirke hos KortTilKirken.dk

Kirker i Hjørring Kommune
Kirker i Aalborg Stift
Kirker i Hjørring Amt
Indus-Gangessletten

Indus-Gangessletten er en flodslette i det nordlige Indien, østlige Pakistan og Bangladesh. Sletten har fået sit navn fra de to floder Ganges og Indus.

Jorden er rig på næringsrigt silt og sletten er derfor en af de mest intenst opdyrkede områder i verden.

Flodsletter
Indiens geografi
Pakistans geografi
Bangladesh
OK

OK eller ok eller o.k. kan være:

 Okay eller o.k. – et udråbsord med uklar etymologi
 OK Benzin – et dansk olieselskab
 OK-jolle – en sejljolle
 Oklahoma – forkortes OK
Stikkontakt

En stikkontakt er typisk fastmonteret på eller i væggen, som er udstyret med udtag, hvori en ledning med stik kan tilsluttes. I Danmark bruges kontakter med 230 volt.

Ofte sidder der øverst en afbryder, der kan vippes, trykkes ind eller drejes, og under denne sidder der to huller (230 V), tre huller (230 V med jordforbindelse).

Lauritz Knudsen har 95 % af markedet, de resterende 5 procent udgøres af mindre udbydere, heraf er den største L-team.

Siden 1. juli 2008 har franske stikdåser med pindjord (IEC type E, CEE 7/5) været tilladt i Danmark; og siden 15. november 2011 har tyske Schuko-stikdåser med sidejord (IEC type F, CEE 7/3) været tilladt. Ikke alle kan dog blive godkendte i Danmark, de skal bl.a. være udstyret med børnesikring.

<div style="clear:left">

Eksterne henvisninger 
 Sikkerhedsstyrelsen: SIK-Meddelelse Elinstallationer 1-11
 IEC: World Plugs & Sockets 

Stikforbindelser
Elektrisk energioverførsel
Tharørkenen

Tharørkenen eller Store Indiske Ørken eller Cholistanørkenen er en ørken, der ligger i det vestlige Indien og sydøstlige Pakistan. Angivelsen af størrelsen på ørkenen varierer, men WWF sætter selve ørkenen til 238.700 km². Andre kilder angiver størrelsen på ørkenen så stor som 488.300 km². Deraf ligger de 208.110 km² i Indien, hvor Tharørkenen omfatter omrking tre fjerdele af delstaten Rajasthan.

Eksterne links 
 Thar Desert (World Wildlife Fund)

Indiens geografi
Pakistans geografi
Ørkener
400 volt

I Danmark er 400 volt eller kraftspænding en af de to standardspændinger, der bliver distribueret ud af elnettet fra kraftværker til forbrugere. Den anden standardspænding er 230 V.

400 volt versus 230 volt 

Hvor 230 volt opnås mellem en fase-leder og nul-leder, opnås 400 volt mellem to fase-ledere – fordi vekselspændingen er faseforskudt 120 grader mellem to faser. Hvor en 230-volt-forbindelse således kan være fremført med 3 ledere – 
 230 volt-fase (L eller P, normalt brun leder (eller hvid i installationer før ca. 1970))
 Nul (N, normalt lyseblå leder (eller sort i installationer før ca. 1970))
 Beskyttelsesleder (PE, normalt gul/grøn-leder (eller rød i installationer før ca. 1970))
- kan en 400 volt-forbindelse fremføres med op til 5 ledere;
 400 volt-fase (L1 eller R, normalt brun leder)
 400 volt-fase (L2 eller S, normalt sort/hvid leder)
 400 volt-fase (L3 eller T, normalt sort eller grå leder)
 Nul (N, normalt lyseblå leder (eller sort i installationer før ca. 1970))
 Beskyttelsesleder (PE, normalt gul/grøn-leder (eller rød i installationer før ca. 1970))

I denne fremføring er nul-lederen ikke nødvendig (den bruges ikke for at opnå 400 V), men således fremføres 230 V i samme forbindelse.

Historie 

Tidligere var den nominelle spænding i Storbritannien 240 volt, og i resten af Nordeuropa var den 220 volt. Den nominelle spænding bliver af produktions- og distributionshensyn sjældent holdt helt nøjagtig, og derfor er der bestemt en toleranceafvigelse. Grænserne for tolerance var symmetriske, og i praksis var afvigelser på 10 til 15 procent almindelige. 

230 volt var inden for begge områders tolerancegrænser – og dermed skulle man blot ændre den nominelle spænding 10 volt ned i Storbritannien og 10 volt op i det øvrige Europa – og så lave asymmetriske tolerancegrænser. Som en sidegevinst blev 380 volt nominelt til 400 volt.

Forbindelser 
I et gængs 400 volt-udtag er 2 eller 3 faser, nul og beskyttelsesleder fremført. Der er derfor både 230 V og 400 V i et kraftudtag, idet de 230 V opnås mellem en vilkårlig fase og nul.

Tidligere brugtes forskellige flade stik (Dansk flerpolet system), hvor benene sad ved siden af hinanden. Disse anvendes stadig i dag hvor det ikke er hensigtsmæssigt med store runde CEE stik (køkken,bryggers og lign.), og derfor kaldes de også komfurstik.

Stikkene skal overholde en række EU-bestemte normer og krav, og kun autoriserede elektrikere må montere, servicere eller reparere udstyr til 400 V.

CEE-stikkene er i 400 V-udgaven med røde dæklåg i modsætning til 230 V-stikkene, som er med blåt dæklåg.

CEE-stikkene i 400 V findes i forskellige effekt-størrelser. De mest almindelige er 3x16A, 3x32A, 3x63A og 3x125A.

Sikkerhed 
NB: Stærkstrømsarbejde skal udføres af en autoriseret installatør. Privatpersoner må kun udføre få ændringer på 230 V-udstyr. Undersøg hvilke inden du går i gang.

Se også 
 Vekselspænding (3-faset)

Eksterne henvisninger 
 Om ledernes farver i kablerne 

Elforsyning
Busemarke

Busemarke (eller Budsemarke) er en landsby i Magleby Sogn på den østligste del af Møn, syd for Magleby og vest for Mandemarke. Busemarke har en stor grusgrav.

Busemarke nævnes i 1317. Landsbyen blev udskiftet i 1803.

Nordvest for Busemarke ligger Busemarke Dysse, som er 54 meter lang og 15 meter bred med et enkelt rektangulært begravelseskammer i midten. 

Noget sydvest for Busemarke og tættere på Klintholm Havn ligger Busemarke Mose. Området er mose med rørskov og omkringliggende enge og har et et varieret liv af fugle, herunder rørhøg, grågås, flere arter af ænder og vadefugle samt mange småfugle, bl.a. græshoppesanger, skægmejse, rørsanger, sivsanger og kærsanger. 

Busemarke ligger i Vordingborg Kommune og tilhører Region Sjælland.

Kilder
Trap, J. P. Danmark. Præstø Amt. Bind IV, 5. udg., 1955.

Lokaliteter på Møn
Horns Herred (Sjælland)

Horns Herred var et herred, der ligger på halvøen Hornsherred mellem Roskilde Fjord og Isefjorden. Uanset at hele halvøen i dag kaldes Hornsherred, omfattede herredet faktisk ikke den sydlige del af halvøen (Lejre Kommune). Denne del var i stedet med i Voldborg Herred.

I middelalderen hørte herredet under Sjællands Medelsyssel. I 1660 blev det delt i to, så de to nordlige sogne Draaby og Gerlev kom til at udgøre Jægerspris Amt, og de øvrige Abrahamstrup Amt. Abrahamstrup Amt kom i 1675 under Roskilde Amt, og Jægerspris blev i 1681 lagt til Frederiksborg Amt.  Først i 1808 blev herredet samlet igen.

Bortset fra Orø, som allerede 1. april 1933 var flyttet til Tuse Herred, blev Horns Herred ved kommunalreformen (1970) til de to kommuner Skibby og Jægerspris.  Disse blev siden ved kommunalreformen (2007) en del af Frederikssund Kommune.

I herredet lå følgende sogne:
 Draaby Sogn 
 Ferslev Sogn
 Gerlev Sogn
 Krogstrup Sogn
 Kyndby Sogn
 Orø Sogn indtil 1933
 Selsø Sogn
 Skibby Sogn
 Skuldelev Sogn
 Vellerup Sogn

Kilder 

 
 
 Trap Danmark 4. udgave 1921
 DIS-Danmark Amt-Herred-Sogn 

Herreder i Frederiksborg Amt
Rutefart

Rutefart er når man transporterer gods eller passagerer ad en på forhånd fastlagt rute med faste intervaller.

Det kan dreje sig om busser, tog, fly, lastbiler, færger eller andet der udfører transporten. Som eksempler kan nævnes rutebiler og vognmandsruter mellem fragtcentrene.

Kollektiv trafik
Villy Fuglsang

Villy Fuglsang også kendt som Fuglen (17. april 1909 på Radstrupgaard i Marslev – 5. september 2005 i Aalborg) var en dansk kommunist, spaniensfrivillig (1936-1938), kz-fange (1943-1945), folketingsmedlem for DKP i sammenlagt 18 år, og medlem af centralkomiteen for Danmarks Kommunistiske Parti i 51 år (1939-1990). Han meldte sig ind i Danmarks Kommunistiske Ungdom i 1928, og var aktiv kommunist til sin død i 2005.

Liv 

Fuglsang var søn af fodermester Peder Rasmussen Fuglsang og Gjertrud Marie Elisabeth, hans forældre var blevet viet i Stenstrup Sogn i marts 1905.

Fuglsang arbejdede som fodermester 1926-1935 og avancerede samtidig hurtigt op i Danmarks Kommunistiske Partis inderkreds og blev valgt ind i Danmarks Kommunistiske Ungdoms hovedbestyrelse i 1939. Han blev 1935 sendt på et flerårigt, politisk skolingsophold i Moskva i Sovjetunionen. Fra 1939 til 1990 var han medlem af DKP's centralkomite.

I marts 1937 tog Fuglsang til Spanien for at deltage i Den Spanske Borgerkrig, hvor han blev udnævnt til løjtnant i 11. Internationale Brigade.

Efter et fejlslagent angreb ved Brunete i juli 1937 blev han yderligere forfremmet til kaptajn og fik opgaven som politkommissær med ansvar for ideologisk udvikling blandt soldaterne. Det blev der hurtigt brug for, da moralen efter Brunete-offensiven ikke var den bedste, og officererne begyndte at skyde deres egne soldater. Fuglsangs opgave var her at glatte ud og forklare de frivillige, at det var nødvendigt.

Fuglsang blev såret under kampene i Aragonien i august 1937 og kom aldrig tilbage til fronten. Han vendte tilbage til Danmark i foråret 1938.

I 1941 blev han arresteret af dansk politi for overtrædelse af kommunistloven, der forbød Danmarks Kommunistiske Parti og blev indsat i Horserødlejren under dansk bevogtning. I 1943 deporteredes han sammen med 149 andre kommunister til koncentrationslejren Stutthof ved Danzig i Tyskland, men overlevede og kom via Moskva hjem til Danmark, hvor han blev medlem af Folketinget for DKP i flere omgange, i alt i 18 år. Villy Fuglsang var flere gange på tale som formand for DKP, men afviste blankt.

For venstrefløjen blev han en levende legende og var frisk og aktiv lige til det sidste. Han var til sin død aktiv med foredrag og skrev flere bøger.

Henvisninger 

 Biografi på Folketingets hjemmeside.
 Interview med Villy Fuglsang på YouTube
 Villy Fuglsang er død, 96 år – politiken.dk, 6. september 2005

Folketingsmedlemmer i 1940'erne
Folketingsmedlemmer i 1950'erne
Folketingsmedlemmer i 1960'erne
Folketingsmedlemmer i 1970'erne
Spaniensfrivillige fra Danmark
Ofre for nazismen fra Danmark
Danskere i 1900-tallet
Danskere i 2000-tallet
Tidligere folketingsmedlemmer fra DKP
Politikere fra DKP
Personer i Kraks Blå Bog (afdøde)
Action Directe (flertydig)

Action Directe kan have flere betydninger:

 Action Directe – fransk byguerilla fra 1970erne og 1980erne.
 Action Directe, Canada – canadisk byguerilla i 1980erne, også kendt som the Squamish Five.
 Action Directe (klatring) – vanskelig sportsklatrerute i Frankenjura, Tyskland.
 Action Directe (orkester) – cyberkultur-band.
Billesborg

Billesborg hed tidligere Egøjegård og var formentlig i middelalderen en væbnergård i landsbyen Egøje (Herfølge Sogn i Bjæverskov Herred i Præstø Amt). Hovedbygningen ved Vedskølle Å er opført 1721-22 ved Johan Cornelius Krieger og fredet.

I 1563 blev den beboet af herredsfoged i Stevns Herred og borgmester i Store Heddinge Jep Mogensen. Senere hørte den til gården Østre-Vallø og tilhørte Oluf Bille (død 1602) og derefter dennes enke Margrethe Rosenkrantz (død 1615). Hendes bror Holger Rosenkrantz arvede gårdene og solgte dem i 1616 til Ellen Marsvin. 

Hendes datter Kirsten Munk gjorde den til ladegård og rev bygningen ned; men Christen Skeel Albretsen, der købte den af Kirsten Munk i 1651, påbegyndte en genopbygning på dens nuværende plads i 1653 og kaldte den Rudholt efter sin første hustru Birgitte Rud. 

Sit nuværende navn fik den, da fru Kirsten Bille efter sin mand gehejmeråd Otto Skeels død i 1695 havde den som enkesæde. Deres søn amtmand Christen Ottesen Skeel (død 1709) solgte i 1707 Vallø gods med Billesborg og Gunderup til svigerfaderen Christian Siegfried von Plessen, der næste år solgte godserne til kongen.

Billesborg har siden været avlsgård under Vallø. Stiftskurator Joachim Godske greve Moltke (død 1818) lod hovedbygningen indrette til kuratorbolig.

I dag er hovedbygningen udlejet til en friskole og Køge Frikirke.

På Egøje Mark findes rester af et voldsted "Kaninhøjen", hvor gården siges oprindelig at have ligget. I voldbankens grund er der foruden murbrokker fundet et stykke mur af tilhugede kridtsten. I lavningen mod nord skal der have ligget en vandmølle, og i bakken oven for voldstedet er fundet en kælder af røde mursten.

Se også 
 Billesborgskolen

Eksterne henvisninger og kilder 
 Dansk Center for Herregårdsforskning: Billesborg 
Trap, J. P. Danmark. Præstø Amt. Bind IV, 5. udg., 1955.

Voldsteder i Roskilde Amt
Voldsteder i Præstø Amt
Herregårde i Præstø Amt
Fredede slotte og herregårde i Danmark
Herregårde i Køge Kommune
Orgi-E

Orgi-E (kunstnernavn for Emil Simonsen, født 1979) er en dansk hiphopper, der siden 1997 sammen med Bai-D (Andreas Bai Duelund) og Rune Rask har udgjort gruppen Suspekt, der første gang debuterede på den danske Hip-Hop scene i 1999 med albummet Suspekt. De udgiver efterfølgende albummet Ingen Slukker The Stars i 2003 og Prima Nocte i 2007. 

I 2013 dannede Emil rapgrupppen F1RSTEHOLDET sammen med Jooks, Baya, Bai-D og Marwan.

I 2008 modtager Suspekt flere priser heriblandt en MTV award for ”Bedste danske navn” 

Ydermere har Emil sammen med producer og rapper Troels Nielsen, i 2005 udgivet det meget roste album Forklædt Som Voksen (album).

Under navnet 'Klam Fyr' har han lavet en dansk udgave af Maskinens 'Alla Som Inte Dansar'

I 2008 modtager Emil Simonsen og Suspekt en P3 Guld pris for årets gennembrud og senere i 2009 offentliggøres supergruppen Selvmord, med Emil Simonsen, Andreas Bai Duelund, Jonas Vestergaard, Rune Rask og Liam O'Connor (L.O.C.).

I september 2011 udkommer Suspekts 4. album Elektra, albummet bliver rost af anmeldere og gruppens supportere. Elektra tæller bl.a. singlerne "Klaus Pagh", "Vi ses i helvede" og "Helt Alene" feat. Tina Dickow.

Udover gruppen Suspekt har Emil Simonsen pladeselskabet Tabu Records som bl.a. står bag udgivelser af Veto, Floor is made of Lava, Marwan, Kasper Spez og F.U.K.T.

Baggrund 
Emil Simonsen blev født den 5. september 1979 og voksede op i Albertslund. Kunstnernavnet Orgi-E fik han, fordi han som 14-årig havde sex for første gang i et gruppesamleje med en ven og to veninder.

Diskografi

Orgi-E 
 Forklædt som voksen (Troo.L.S & Orgi-E) (2005)
 Klamfyr (2012)

Suspekt 
 Suspekt (1999)
 Ingen Slukker The Stars (2003)
 Prima Nocte (2007)
 Elektra (2011)
 V (2014)
 100% Jesus (2017)
Sindssyge Ting (2020)

Andre album 
 Tabu Records 10 års jubilæum (2009)
 Selvmord (2009)

Videografi 
 2003 – Suspekt – Skudtæt
 2003 – Suspekt – Hvem er en kælling
 2005 – Troo.l.s & Orgi-E  – Inden det for sent
 2005 – Troo.l.s & Orgi-E  – Dollar Dansen
 2006 – Troo.l.s & Orgi-E  – Rolig Rolig
 2006 – Troo.l.s & Orgi-E  – Heffer Tjek
 2007 – Suspekt – Fuck Af!
 2007 – Suspekt – Proletar (Hvor Jeg Står)
 2008 – Suspekt – Prima Nocte
 2009 – Suspekt – Først var de bange
 2009 – Selvmord – Råbe Under Vand
 2010 – Selvmord – OK
 2011 – Suspekt – Ruller Tungt
 2012 – Suspekt – Helt Alene
 2012 – Orgi-E – Ruller med Bachir
 2012 – Orgi-E – Singlepik
 2012 – Orgi-E – City2musik (Hva glor du på)

Filmografi 
 2004 – V/A – Danske Videoer Dér
 2004 – Suspekt – Ingen Slukker The Stars dvd
 2008 – Suspekt – "Prima Nocte dvd – er du dum eller hva'!?"
 2009 – Suspekt – "Tabu-Records 10 års jubilæum"

Referencer

Eksterne henvisninger 
 
 

Hiphoppere fra Danmark
Rappere fra Danmark
Personer fra Albertslund
Selvmord (gruppe)
Suspekt
Juan Román Riquelme

Juan Román Riquelme (født 24. juni 1978) er en fodboldspiller fra Argentina. Han spillede til sidst i den argentinske ligaklub Boca Juniors (samme klub hvori han startede sin professionelle karriere) efter at have skiftet fra Villareal i Spanien grundet uoverensstemmelser med klubledelsen. Den 26. januar 2015 lagde han støvlerne på hylden efter en lang og bemærkelsesværdig karriere.

Riquelme har tidligere spillet i spanske FC Barcelona, men fordi Barcelona i forvejen havde stjernespilleren Ronaldinho havde man ikke "plads" til begge, hvorfor Riquelme måtte søge væk.

Eksterne henvisninger 

Fodboldspillere fra Argentina
Fodboldspillere fra Boca Juniors
Fodboldspillere fra FC Barcelona
Fodboldspillere fra Villarreal CF
Deltagere ved verdensmesterskabet i fodbold 2006
Hals

Halsen er den øverste del af ryggen – det som forbinder kroppen og hovedet.

Laryngologi er studiet og behandlingen af halsens sygdomme.

Eksterne henvisninger 

Anatomi